
TEHNISKĀS SPECIFIKĀCIJAS
[bookmark: _Hlk119489256]“Vispārīgā vienošanās par tehniskās apsekošanas, būvniecības ieceres dokumentācijas ekspertīzes un būves ekspertīzes veikšanu” 
Iepirkuma identifikācijas Nr. VNĪ 2026/7/2-9/AK-49

3. iepirkuma daļa “Būves ekspertīzes veikšana”

1. Būvju ekspertīzes veikšanas  kārtība:

1.1. Pasūtītājs izsniedz uzņēmējam ekspertīzes uzdevumu.  
1.2. Pēc ekspertīzes  atzinuma izstrādes, uzņēmējs atgriež pasūtītājam visus izejas materiālus, ja tādi apsekošanas procesa gaitā tika izsniegti.
1.3. Būves ekspertīzes atzinums jāiesniedz ne vēlāk kā 30 (trīsdesmit) kalendāro dienu laikā no līguma spēkā stāšanās dienas vai no ekspertīzes veikšanai nepieciešamo dokumentu  saņemšanas. Pasūtītājs ekspertīzes uzdevumā atkarībā no objekta var noteikt arī īsāku vai garāku darba izpildes termiņu.  

2. Pakalpojuma mērķis 

Veikt būves ekspertīzi saskaņā ar ekspertīzes uzdevuma nosacījumiem un spēkā esošiem normatīvajiem aktiem.

3. Pakalpojuma maksimālais apjoms:

3.1. Atbilstoši Ministru kabineta 2014. gada 19. augusta noteikumiem Nr.500   “Vispārīgie būvnoteikumi”, kas var ietvert šādus darbus jebkuras grupas ēkai vai inženierbūvei, vai tās daļai:
3.1.1. [bookmark: _Hlk523152652]Konstrukciju, norobežojošo konstrukciju, iekšējo un ārējo inženiertīklu, gāzes apgādes, elektroapgādes, ugunsdzēsības, gaisa virsspiediena un dūmu izvades sistēmu, iezemējuma un zibensaizsardzības ietaišu, vājstrāvas ietaišu un liftu ekspertīze, nepieciešamības gadījumā veicot atsegšanu un pārbaudes; 
3.1.2. Veikto darbu, iebūvēto būvizstrādājumu atbilstības izvērtējums pret būvniecības ieceres dokumentāciju, būvdarbu līgumu, normatīvo aktu un standartu prasībām;
3.1.3. Izpilddokumentācijas pietiekamības un atbilstības izvērtēšana pret normatīvajiem aktiem;
3.1.4. ierosināto būvdarbu izmaiņu pamatojuma izvērtēšana; 
3.1.5. Uzņēmējam jānodefinē pasākumu saraksts (plāns) ekspertīzes gaitā konstatēto defektu novēršanai;
3.1.6. noteikt bojājumu apjomus, to novēršanas risinājumu aprakstu un provizorisko izmaksu tāmi atbilstoši Ministru kabineta 2017.gada 3.maija noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””;
3.1.7. patvaļīgas būvniecības apjoma noteikšana un rekomendāciju vai atzinuma izstrādāšana patvaļīgas būvniecības seku likvidēšanai;
3.1.8. pēc pasūtītāja norādījumiem ekspertīzes ietvaros tiek veikta arī ekspertīze par citiem darba uzdevumā norādītiem ekspertīzes papilduzdevumiem.





4. Būves ekspertīzes atzinums:

4.1. Būves ekspertīzes  atzinums jāiesniedz digitāla formātā, kas ar pieņemšanas – nodošanas aktu tiek nodots pasūtītājam, ja vien Pasūtītājs nav noteicis savādāk. 
4.2. Ekspertīzes atzinumam jābūt strukturētam, ar pievienotām fotofiksācijām, rasējumiem, aprēķiniem, un pārbaužu (testēšanas) rezultātiem. Ekspertīzes atzinumam jābūt tādam, lai iegūtais ekspertīzes atzinums nepārprotami norādītu konstruktīvo problēmu vai defektu rašanās iemeslus, vai iespējamās kļūdas, kuras pieļāvis būvdarbu izpildītājs un būvuzraugs vai būvniecības ieceres dokumentācijas izstrādātājs, dokumentāli pamatojot savu viedokli.
4.3. [bookmark: _Hlk523231486]Ekspertīzes atzinums jāsagatavo tādā apjomā un pakāpē, lai rezultāti būtu nepārprotami, atbilstu pasūtītāja darba uzdevumam. Ja ekspertīzes apjoms pārsniedz darba uzdevumā noteikto, ekspertīzes atzinumā norādīt rekomendācijas papildus ekspertīzei.
4.4. Pieņemšanas nodošanas aktu Pasūtītājs no savas puses paraksta 10 (desmit) darba dienu laikā no ekspertīzes atzinuma saņemšanas. Pasūtītājs ar parakstu pieņem veikto ekspertīzi vai pamatoti norāda uz iebildumiem.  

5. Atsegšana, pārbaudes, izpēte objektā:
5.1. Uzņēmējam jāizvērtē darbu apjoms, kas saistās ar konstruktīvo elementu padziļināto ekspertīzi (darbi, kuriem būtu jāveic atsegšana), konstrukciju testēšanu ar nesagraujošo vai daļēji sagraujošo metodi. Atsegumu daudzumu nosaka uzņēmējs kopā ar Pasūtītāju. Atsegšana veicama ekspertīzes darbu uzdevuma apjomā katram nesošās konstrukcijas elementam, ja vien Pasūtītājs konkrētajam objektam nav noteicis savādāk.
5.2. Uzņēmējam jāveic atsevišķo pielietoto būvizstrādājumu testēšanas nepieciešamību sertificētās laboratorijās, izmaksas sedzot no saviem līdzekļiem, ja vien Pasūtītājs nav noteicis savādāk;
5.3. Uzņēmējam jāveic atsegto un pārbaudīto vietu aizdari par saviem līdzekļiem, atgriežot atsegto vietu vismaz sākotnējā stāvoklī.

